[{"text_idx": "#000000", "text": "Kuus Eesti sihtkohta ja nende edulood kestliku turismi TOP100 nimekirjas"}, {"text_idx": "#000010", "text": "Koolitused, seminarid ja konverentsid Turismikonverents 2023 Kestliku turismi kommunikatsioon, turundus ja mu\u0308u\u0308k Digitaliseerimise teemalised o\u0303ppevideod Green Key 2. koolitussari Eesti kestliku reisielamuse so\u0303numistrateegia Google Business Profile \u2013 milleks ja kuidas? Rohepo\u0308o\u0308re turismis - ja\u0308relvaatamine Puhtus ja turvalisus - ja\u0308relvaatamine Uued a\u0308rimudelid - ja\u0308relvaatamine Visit Estonia e-akadeemia"}, {"text_idx": "#000019", "text": "Kui harilikult on keskkonnama\u0308rgis u\u0308ksikul tootel, teenusel vo\u0303i ettevo\u0303ttel, siis la\u0308inud aastast alates pakub EASi turismiarenduskeskus rahvusvahelise programmi Green Destinations ametliku partnerina vo\u0303imalust arendada ja turundada rohelises vo\u0303tmes turismisihtkohta tervikuna. Eestist pa\u0308a\u0308ses sel aastal vo\u0303rgustiku TOP100 nimekirja kuus sihtkohta, kelle edulugusid allja\u0308rgnevalt tutvustame."}, {"text_idx": "#000020", "text": "Tartu esitas eduloona igal aastal peetava ning nii linnaelanike kui ka ku\u0308laliste seas tuntust koguva Autovabaduse Puiestee. Laialdane ala suletakse autoliikluseks, sisustatakse see inimestele huvipakkuvate u\u0308rituste ja ettevo\u0303tmistega ning antakse roheline tuli ratturitele ja jalaka\u0308ijatele. Transiitliikluse asemele toodud inimmo\u0303o\u0303tmeline ruum annab linnale hoopis uue ilme ja tutvustab linlaste tegemisi, millest autoga iga pa\u0308ev mo\u0308o\u0308da tuhisejad ei pruugi teadlikudki olla. Peale keskkonnakasu su\u0308veneb kogukonna u\u0308htehoidmistunne ja su\u0308nnivad mo\u0303nedki ideed ja harjumused, mis ja\u0308a\u0308vad kestma ka siis, kui Autovabaduse Puiestee selleks korraks taas mo\u0308o\u0308das. Eelmisel aastal ku\u0308lastas Autovabaduse Puiesteed 150 000 inimest u\u0308le Eesti ja va\u0308lismaaltki. Programmis osalenud partneritest 91% na\u0308eb positiivseid a\u0308rilisi ja u\u0308hiskondlikke mo\u0303jusid ning soovib ja\u0308tkata ka tuleval aastal. Vaata ka kajastust Green Destinations veebis."}, {"text_idx": "#000021", "text": "Ja\u0308rvamaa edulooks oli Vargama\u0308e muuseum. Kestliku turismi ekspertidele avaldas muljet va\u0308ikese muuseumi leidlikkus. Muuseumi tiim viis esimesel koroonakevadel terve aastana\u0308ituse \u201eAsjad on to\u0303epa\u0308rasemad kui inimesed\u201c virtuaalmaailma. Selleks loodi 360-kraadi-fotod ning kirjeldusto\u0303lge, et pakkuda elamust ka vaegna\u0308gijatele. Eduka virtuaalna\u0308itusega vo\u0303itis muuseum rohkesti uusi fa\u0308nne, kellest paljud tulid taasavamise ja\u0308rel ka Vargama\u0308ed ku\u0308lastama, et ekraanil saadud elamusele pa\u0308riselus lisa saada. Lo\u0303pptulemusena kasvas individuaalku\u0308lastajate arv Vargama\u0308el. Vaata ka kajastust Green Destinations veebis."}, {"text_idx": "#000022", "text": "Hiiumaal leidus u\u0308ksjagu traditsioonilisi palkmaju, mis pa\u0308rast renoveerimiskuuri olnuksid sobilikud ka ku\u0308laliste majutamiseks. Sageli oli vajalik uus korralik katus ning Hiiumaal leiti, et see ei tohiks olla u\u0308ksko\u0303ik milline, vaid peab saare traditsioone austav rookatus. Vahepealne traditsioonide katkestus oli aga viinud selleni, et roogu ei kogutud ega to\u0308o\u0308deldud ning ka oskajaid mehi tuli mujalt otsida. Autentse renoveerimise soovist kasvas va\u0308lja kohalikus Suuremo\u0303isa kutsekoolis o\u0303ppeprogramm, mis peale katuste ka\u0308sitles ka traditsioonilist palkmajaehitust ja mille kuulsus levis kogu Eestis. Kohapeal hakati tootma ka roogu. Lisaks to\u0308o\u0308tati Hiiumaal va\u0308lja so\u0303ltumatu energiasu\u0308steemiga hu\u0308tt, millel on autonoomne energiavarustus. Just sobiv toode saare eraldatuse nautimiseks! Ta\u0308na eksporditakse neid pa\u0308iksepaneelidega minionne ka La\u0308tti. Vaata ka kajastust Green Destinations veebis."}, {"text_idx": "#000023", "text": "Pa\u0308rnumaa keskendus seekord Kihnu eripa\u0308ra va\u0308ljatoomisele. Kuuludes kogu kultuuriruumiga UNESCO pa\u0308randisse, on saare elu kaasaja mo\u0303jutuste suhtes samas va\u0308ga haavatav. Kuidas hoida kohapeal tavasid ja traditsiooniliste oskuste va\u0308a\u0308rtustamist vaatamata globaliseerumise ahvatlustele, kuidas pa\u0308a\u0308seda rahvusvahelise kuulsusega kaasnevast massiturismi negatiivsest mo\u0303just? Palju on olnud abi 2018. aastal asutatud Kihnu Kultuuriruumi Sihtasutusest, kes toetab kohalikku elu ning vahendab Kihnut maailmale (ajakirjanikud, filmitegijad jne). Tugevad iga-aastased u\u0308ritused nagu Mere Pidu, Kudumisfestival vo\u0303i toidusu\u0308ndmus Kihnu Kereta\u0308u\u0308s u\u0308hendavad ku\u0308laliste vo\u0303o\u0303rustamist motivatsiooniga hoida traditsioone. Vaata ka kajastust Green Destinations veebis."}, {"text_idx": "#000024", "text": "Lahemaa edulooks oli sel aastal ku\u0308lastuskorralduse reguleerimine RMK matkaradadel. Teema on va\u0308ga aktuaalne, to\u0303eliselt kuuma matkasihtkohana on Lahemaal u 200 km RMK opereeritavaid radu. La\u0308heduse to\u0303ttu Tallinnale on Lahemaal matkamine olnud alati populaarne, eriti koroonaajal, kui muud tegevused vo\u0303imatud, sai sellest to\u0303eline hitt. Kiiresti mo\u0303isteti, et midagi on vaja ette vo\u0303tta nii selleks, et viirus ei leviks, kui ka selleks, et va\u0308hendada koormust loodusele ko\u0303ige populaarsematel radadel. Ku\u0308lalisi hakati kiire teavitusega RMK veebisaidil ja a\u0308pis hajutama ning motiveeriti interaktiivsete ja hariduslike ma\u0308ngudega nautima loodust va\u0308hem ku\u0308lastatud paikades. Ko\u0303ige populaarsemal rajal, Viru rabas, langes ku\u0308lastajate arv selle tulemusena 2020. aasta kokkuvo\u0303ttes 34% vo\u0303rreldes 2019. aastaga (48 000-lt 32 000ni). Vaata ka kajastust Green Destinations veebis."}, {"text_idx": "#000026", "text": "Eelmisel aastal oli TOP100 nimekirja sihtkohti seitse: lisaks u\u0308lal nimetatud sihtkohtadele ka Rakvere. Loe ka Eesti sihtkohtade eelmise aasta edulugude kohta."}, {"text_idx": "#000029", "text": "\u7231\u6c99\u5c3c\u4e9a\u65c5\u6e38\u5c40\u4e2d\u6587\u5b98\u65b9\u7f51\u7ad9\u73b0\u5df2\u4e0a\u7ebf,\u5373\u5c06\u8df3\u8f6c\u81f3\u4e2d\u6587\u5b98\u7f51visitestonia.cn"}]